ད་དུང་དམིགས་སུ་བཀར་ནས་བརྗོད་དགོས་པ་ཞིག་ནི།སུམ་རྟགས་ཀྱི་རྩ་བའི་སྤྱིའི་མཇུག་བསྡོམ་ཀྱི་ཆེས་མཐའ་མའི་ཚིག་རྐང་གཉིས་པོ་དེ་ཡིན་ཏེ།དེའི་ཕྱིར་སྨྲ་བའི་དབང་ཕྱུག་གི།རྗེས་སྨྲས་འདི་ཀུན་རྟོགས་གྱུར་ཅིག་ཅེས་པའོ།དེ་ལ་མཁས་དབང་སི་ཏུ་པཎ་ཆེན་གྱིས་འགྲེལ་ཆེན་དུ།དེ་བས་ན་ཐུ་མི་བདག་གིས་ཡུལ་འདི་ཉིད་ཀྱི་སྐད་དང་རྗེས་སུ་འཚམ་པའི།ཡི་གེའི་འཇུག་པ་གསལ་བར་བྱེད་པའི་བསྟན་བཅོས་འདི་འཕགས་ཡུལ་ལ་སོགས་པའི་སྨྲ་བའི་དབང་ཕྱུག་མཁས་པ་རྣམས་ཀྱི་བརྡ་སྤྲོད་པའི་བསྟན་བཅོས་འཆད་པའི་ཚུལ་གྱི་རྗེས་སུ་འབྲངས་ནས་སྨྲས་པ་ཡིན་ནོཞེས་དེ་ལྟ་བུའི་སྐོར་བ་ཆེན་པོ་ཞིག་ལ་ཁྲིད་ནས་འགྲེལ་བཤད་མཛད་འདུག་ཀྱང་།བོད་ཀྱི་སྐད་དང་རྗེས་སུ་འཚམ་པའི་བོད་ཀྱི་ཡི་གེའི་འཇུག་པ་གསལ་བར་བྱེད་པའི་བསྟན་བཅོས་འདི་རྒྱ་གར་ལ་སོགས་པའི་མི་རིགས་གཞན་གྱི་སྨྲ་བའི་དབང་ཕྱུག་མང་པོ་དེ་རྣམས་ཀྱིས་ཡུལ་དེ་དང་དེའི་མི་རིགས་རང་རང་གི་སྐད་དང་ཡི་གེའི་བརྡ་སྤྲོད་པའི་བསྟན་བཅོས་འཆད་པའི་ཚུལ་གྱི་རྗེས་སུ་འབྲངས་ནས་སྨྲས་པ་ཡིན་ཞེ་ན།བདག་གིས་ནི་ཇི་ལྟར་བསམས་རུང་དོན་དང་ལྡན་པའི་འགྲེལ་པ་ཞིག་ཏུ་གོ་བ་ལེན་མ་ཐུབ་པ་མ་ཟད།སུམ་རྟགས་རྩོམ་པ་པོའི་ཐུགས་དགོངས་ལ་དེ་འདྲ་རྩ་བ་ནས་མེད་སྙམ།ཡང་ཞ་ཞུ་ལོ་ཆེན་གྱིས་སུམ་འགྲེལ་དུ་ནི།རྒྱུ་མཚན་དེའི་ཕྱིར་སྨྲ་བའི་དབང་ཕྱུག་གི་རྗེས་སུ་འབྲངས་ཏེ་ཐོན་མི་སམ་བྷོ་ཊ་བདག་གིས་སྨྲས་པཞེས་ཚིག་འགྲེལ་བཤད་ཡམ་ལྟ་བུས་གཡོལ་ཐབས་མཛད་ནས་